
ประกาศเทศบาลตำบลทุ่งหลวง
เรื่อง  เจตจำนงในการบริหารงานด้วยความซื่อสัตย์สุจริต
---------------------------------------------

ตามเจตนารมณ์ของรัฐธรรมนูญแห่งราชอาณาจักรไทย (ฉบับชั่วคราว) พ.ศ.2557 พระราชบัญญัติข้อมูลข่าวสารของทางราชการ พ.ศ. 2540 พระราชกฤษฎีกาว่าด้วยหลักเกณฑ์และวิธีการบริหารบ้านเมืองที่ดี พ.ศ. 2556 ยุทธศาสตร์ชาติว่าด้วยการป้องกันและปราบปรามทุจริตระยะที่ 3 (พ.ศ.2560-2564) และนโยบายของรัฐบาล ข้อที่ 10 การส่งเสริมการบริหารแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ กำหนดให้ปลูกฝังค่านิยม คุณธรรม จริยธรรม และจิตสำนึกในการรักษาศักดิ์ศรีความเป็นข้าราชการ และความซื่อสัตย์ สุจริต ควบคู่กับการบริหารจัดการภาครัฐที่มีประสิทธิภาพ เพื่อป้องกันและปราบปรามการทุจริตและประพฤติมิชอบของเจ้าหน้าที่ของรัฐทุกระดับและตอบสนองความต้องการ พร้อมอำนวยความสะดวกแก่ประชาชน เพื่อสร้างความเชื่อมั่นในระบบราชการนั้น

เทศบาลตำบลทุ่งหลวง จึงได้กำหนดเจตจำนงสุจริตในการบริหารงาน เพื่อเป็นมาตรฐาน แนวทางปฏิบัติ และค่านิยมสำหรับผู้บริหาร ข้าราชการ และบุคลากรขององค์การให้ยึดถือ และปฏิบัติควบคู่กับกฎ ระเบียบและข้อบังคับอื่นๆ โดยมุ่งมั่นที่จะนำหน่วยงานให้ดำเนินตามภารกิจด้วยความโปร่งใส บริหารงานด้วยความซื่อสัตย์ สุจริต มีคุณธรรม ปราศจากการทุจริต เพื่อให้บรรลุเจตนารมณ์ จึงกำหนดแนวทางให้ส่วนราชการในเทศบาลตำบลทุ่งหลวงถือปฏิบัติและดำเนินการดังนี้
1. ด้านความโปร่งใส  จะบริหารด้วยความถูกต้อง ยุติธรรม ตรวจสอบได้ ประชาชนสามารถเข้าถึงข้อมูลข่าวสารขององค์กร พร้อมเปิดโอกาสให้ผู้มีส่วนได้ส่วนเสียทั้งจากภายในและภายนอกหน่วยงาน สามารถเข้าถึงข้อมูลด้วยวิธีต่างๆ การดำเนินการจัดซื้อจัดจ้าง ส่งเสริมการให้เกิดความโปร่งใสในทุกขั้นตอน และเปิดโอกาสให้ภาคเอกชน       ภาคประชาสังคม และภาคประชาชนเข้ามามีส่วนร่วมในการตรวจสอบการปฏิบัติงานโดยการเปิดเผยขอมูลข่าวสารในการดำเนินกิจกรรมทุกรูปแบบ
2. ด้านความพร้อมรับผิด  การบริหาร/การปฏิบัติราชการของผู้บริหาร/บุคลากรในเทศบาลตำบลทุ่งหลวง พร้อมรับผิดในการทำงานทุกด้าน ผู้บริหาร/บุคลากรเทศบาลตำบลทุ่งหลวง จึงตระหนักและให้ความสำคัญ
3. ด้านความปลอดจากการทุจริตในการปฏิบัติงาน โดยจะไม่เรียกร้องรับผลประโยชน์จากการที่ส่วนได้ส่วนเสีย ไม่ใช้ตำแหน่งหน้าที่ในการเอื้อประโยชน์ต่อตนเองและพวกพ้องของตนหรือผู้อื่น
4. ด้านพัฒนาคุณธรรมในองค์กร บริหารงานและปฏิบัติงานตามหลักธรรมาภิบาล โดยมุ่งตอบสนองความต้องการของประชาชนด้านการบริการที่รวดเร็ว ถูกต้อง เสมอภาค โปร่งใส และเป็นธรรม
5. ด้านคุณธรรมการทำงานในหน่วยงาน ปลูกฝังค่านิยมและทัศนคติให้บุคลการ มีความรู้ความเข้าใจ    ยึดหลักคุณธรรม จริยธรรม นำหลักปรัชญาเศรษฐกิจพอเพียงมาใช้ในการบริหารงานและดำเนินชีวิต
6. ด้านการสื่อสารภายในหน่วยงาน ประชาสัมพันธ์ให้ประชาชนแจ้งข้อมูลข่าวสาร เบาะแสการทุจริตร้องเรียนร้องทุกข์ ผ่านเว็บไซต์เทศบาล ศูนย์ดำรงธรรม

               
จึงประกาศให้ทราบโดยทั่วกัน




ประกาศ ณ วันที่  23  เดือน กุมภาพันธ์  พ.ศ.2560
                                                                            











(นายสมศักดิ์  นวลแก้ว)





       นายกเทศมนตรีตำบลทุ่งหลวง

